Σε προηγούμενα επεισόδια...
Είμαι η Τζούλι Θάτσερ, αδελφή της Ελίζαμπεθ.
Έκανα δική μου έρευνα για την έκρηξη του ορυχείου.
-Αλλά θέλω βοήθεια. -Ό,τι θέλεις.
Τον βρήκα στο δάσος.
Κάτι δεν μου πάει καλά σε αυτόν τον νεαρό.
-Σου ήρθαν διαταγές; -Λυπάμαι πολύ.
Μπορεί να μην τον ξαναδώ.
Ο Τζακ δεν σε άφησε. Πήγε να κυνηγήσει το όνειρό του.
Θέλει να σώσει ζωές, να πιάσει κακούς και να προστατέψει τον κόσμο.
Είναι ευγενικός σκοπός, είμαι περήφανη που τον γνωρίζω.
Αν είναι γραφτό, θα γυρίσει κοντά μας.
Αν επιζήσει και δεν γνωρίσει καμιά άλλη.
Πάψε να κλαψουρίζεις.
Είναι εγωιστικό να σου λείπει τόσο.
-Γεια σας, αστυνόμοι. -Γεια σου, έφιππε.
Να ρωτήσω από πού έρχεσαι;
Δυτικά. Απ' το Κόουλ Βάλεϊ.
Ψάχνουμε μια ομάδα παρανόμων, που έκλεψαν πολλές τράπεζες και τρένα.
-Τους Τόλιβερ. -Ναι.
Ακουστά, αλλά δεν τους έχω δει.
-Πού πηγαίνεις; -Στο Κέιπ Φούλερτον.
Με μετέθεσαν, πηγαίνω στο νέο μου πόστο.
Μπορεί να έρθω μαζί σας σύντομα να κυνηγήσω τους Τόλιβερ.
Είσαι συγγενής του Τόμας Θόρντον;
-Ναι. Είμαι ο γιος του, ο Τζακ. -Πρόσεξα την ομοιότητα.
Ήμουν μαζί του παλιά.
-Προς τα πού πήγε η συμμορία; -Δεν είμαστε σίγουροι.
Έχουμε μονάδες σε κάθε κατεύθυνση.
Ο Τόλιβερ μπορεί να έχει πεθάνει.
Ο φρουρός της τράπεζας πιστεύει ότι τον πέτυχε.
Αν δεν τον πέτυχε, ο Τόλιβερ θα είναι μακριά.
Σηκώθηκες.
Δεν πεινάω.
Θα σε καθαρίσω και θα σε περιποιηθώ.
Έχω δει τον πατέρα μου να ξυρίζεται, έχω δει να κόβουν μαλλιά.
Πόσο δύσκολο να είναι;
Εντάξει. Καθάρισέ με. Θα γίνω σωστός κύριος για χάρη σου.
Σε όλους αξίζει μια νέα αρχή.
Μια νέα αρχή για ένα νέο μέλλον γεμάτο νέες δυνατότητες.
-Πώς να ξεπληρώσω την καλοσύνη σου; -Αλλάζοντας ζωή.
Γίνε ο άνθρωπος που έπρεπε να γίνεις.
Αυτό σκοπεύω να κάνω.
Με τη δική σου ενθάρρυνση, αυτό θα γίνω.
Μην ανησυχείς.
Σε εμπιστεύομαι.
Για να μην είναι στο σημείο συνάντησης,
ίσως τον έπιασαν οι αστυνόμοι.
Όχι. Ο Νέιτ δεν θα άφηνε να τον πιάσουν ζωντανό.
-Να ψάξουμε κι άλλο. -Δεν σταμάτησα.
Έχει τα λεφτά μας, και κάποιοι θα πεθάνουν
αν μου αρπάξουν το μερίδιό μου.
Παιδιά, σήμερα θα μάθουμε για την αδράνεια.
Αδράνεια λέμε την απροθυμία ενός αντικειμένου να αλλάξει κίνηση.
Έχω εδώ δύο αυγά. Το ένα είναι ωμό και το άλλο βρασμένο.
Γιατί το ένα σταμάτησε ενώ το άλλο γυρίζει;
Μαγεία.
Δεν είναι μαγεία, Έμιλι.
Η επιστήμη είναι τόσο εκπληκτική και συναρπαστική,
που θυμίζει μαγεία.
Το ένα σταμάτησε και το άλλο γυρίζει,
επειδή το ωμό αυγό είναι υγρό από μέσα
και το υγρό κινείται ακόμα εξαιτίας του νόμου της αδράνειας.
Όταν κάτι κινείται, διατηρεί την κίνησή του,
ενώ όταν είναι ακίνητο, παραμένει ακίνητο.
Ο Ριπ είναι ακίνητο αντικείμενο.
Νομίζω ότι του λείπει ο αστυνόμος Τζακ.
Σίγουρα του λείπει. Σε όλους μας λείπουν όσοι φεύγουν.
Αυτό είναι άλλο θέμα όμως. Ας βγάλουμε όλοι τα βιβλία μας.
"Αγαπητή μου Ελίζαμπεθ, όπως υποσχέθηκα, σου γράφω.
Ελπίζω να είσαι καλά.
Μέχρι στιγμής το ταξίδι είναι πολύ ενδιαφέρον και συναρπαστικό.
Συνάντησα συναδέλφους πριν.
Κυνηγούσαν μια συμμορία επικίνδυνων ληστών.
Ελπίζω σύντομα να είμαι μαζί τους.
Πώς είναι το Κόουλ Βάλεϊ; Ελπίζω ο Ριπ να μην είναι μπελάς."
-Καλησπέρα, κύριοι -Κυρία Στάντον.
Έχω κάτι για τον κύριο Γκάουεν.
Είναι στο ορυχείο. Δεν ξέρω πότε θα γυρίσει.
Πρέπει να αφήσω το μερίδιο των κερδών από το καφέ.
Μπορώ να τα πάρω εγώ.
Θα ήθελα να τα αφήσω στο γραφείο του, αν δεν σας πειράζει.
Έτσι έχουμε συμφωνήσει.
Θέλω να του αφήσω και μάφιν και να γράψω ένα ευχαριστήριο σημείωμα.
ΔΙΑΔΙΚΑΣΙΕΣ ΑΣΦΑΛΕΙΑΣ ΠΡΩΤΟΚΟΛΛΟ
Τι κάνει τόση ώρα; Ας ρίξω μια ματιά.
Τελειώσατε εδώ, κυρία Στάντον;
Μόλις τώρα. Ευχαριστώ.
Ώρα για πρωινό. Ελπίζω να πεινάς επιτέλους.
Θα γίνεις καλή σύζυγος κάποτε.
-Το ελπίζω. -Δεσποινίς Θάτσερ;
Έμαθα ότι έχουμε επισκέπτη στην πόλη. Ήρθα να χαιρετήσω.
Αστυνόμε. Πολύ ευγενικό από μέρους σας.
Έπρεπε να φτιάξω κι άλλο πρωινό.
Δεν χρειάζεται. Έχω φάει.
Ήρθα να δω πώς θα βοηθήσω τον φίλο μας να γυρίσει σπίτι.
Ναθάνιελ Μίλερ.
-Ναθάνιελ. -Εκτιμώ την προσφορά σας,
αλλά θα φύγω μόλις μπορέσω να καβαλήσω άλογο.
-Πώς πάει το τραύμα σου; -Σχεδόν έκλεισε.
Τραύμα από σφαίρα, έμαθα. Πώς έγινε;
Κυνηγούσα ένα μεγάλο ελάφι σε πολύ πυκνούς θάμνους.
Ο φίλος μου το ακολουθούσε από απόσταση.
Θα έριξε στο ελάφι και πέτυχε εμένα.
Λιποθύμησα και όταν συνήλθα, είδα την κυρία σαν άγγελο.
-Ο φίλος σου σε άφησε εκεί; -Μάλλον δεν κατάλαβε ότι χτυπήθηκα.
Πού μένεις;
Στο Φολς Κρικ, 30 χιλιόμετρα νότια.
Ξυλοκόποι είμαστε.
Πες μου αν μπορώ να βοηθήσω κάπως.
Ευχαριστώ, αστυνόμε.
-Πώς είσαι, Ελίζαμπεθ; -Θαυμάσια.
Δεν είναι αλήθεια,
αλλά έκανες το σωστό όταν του είπες να ακολουθήσει το όνειρό του.
-Έχεις δίκιο, το ξέρω. Αλλά νιώθω... -Ξέρω.
Ανησυχώ για τον νεαρό που βρήκε η αδελφή σου στο δάσος.
Κι εγώ ανησυχώ.
Δεν ξέρει τίποτα γι' αυτόν, αλλά ενδιαφέρεται προσωπικά.
Παρακάλεσα τον αστυνόμο Ο'Ράιλι να τον επισκεφτεί.
Πιστεύει ότι ίσως είναι επικίνδυνος;
Δεν λέω αυτό. Ήθελα μόνο να δώσω ένα ξεκάθαρο μήνυμα
ότι σκοπεύουμε να κρατήσουμε την πόλη μας ασφαλή.
Πολύ φοβάμαι ότι η Τζούλι τα βλέπει όλα σαν μυθιστόρημα,
με την ίδια στον ρόλο της ηρωίδας.
Είναι νέα. Θα μάθει.
Τέλεια! Ωραίο και τακτικό, όπως μου αρέσει.
Να βλέπουν τι πουλάμε.
ΨΙΛΙΚΑ - ΤΡΟΦΙΜΑ
Καλησπέρα! Όλα καλά στο Κόουλ Βάλεϊ;
Πρέπει να στείλω τηλεγράφημα.
Ίσως έχουμε μεγάλο πρόβλημα.
Αμέσως.
ΚΑΦΕ ΤΗΣ ΑΜΠΙΓΚΕΪΛ ΑΝΟΙΧΤΟ
ΚΑΦΕ ΤΗΣ ΑΜΠΙΓΚΕΪΛ ΚΛΕΙΣΤΟ
ΕΤΑΙΡΕΙΑ ΠΑΣΙΦΙΚ ΝΟΡΘΓΟΥΕΣΤ
Καλησπέρα, κυρία Στάντον.
Καλησπέρα, κύριε Γκάουεν.
Ευχαριστώ γι' αυτά που μου φέρατε.
Παρακαλώ.
Φέρατε γλυκά και αναρωτήθηκα γιατί.
-Ήθελα να δείξω ευγένεια. -Σίγουρα αυτό είναι όλο;
-Δεν μπορώ να σκεφτώ άλλο λόγο. -Ίσως ελπίζατε να με δείτε.
Όπως είπα και άλλοτε,
αν επιχειρείτε να με φλερτάρετε,
δεν είναι ευπρόσδεκτο ούτε επιθυμητό.
Μάλλον έχετε δίκιο. Είμαστε απλώς συνέταιροι.
Ίσως όμως με τον καιρό να γίνουμε φίλοι.
Αμφιβάλλω.
Μπορούμε όμως να είμαστε ευγενικοί.
Πόση ώρα έμεινε μόνη της η κυρία Στάντον στο γραφείο μου το πρωί;
Γύρω στα πέντε λεπτά, κύριε.
Για να είστε "ευγενική" κλέψατε από το γραφείο μου τον φάκελο
που κρύψατε κάτω από το κόκκινο τραπεζομάντιλο;
Ξέρω τι κάνατε.
Ο φάκελος μού ανήκει και τον θέλω πίσω.
Σκοτώσατε τον άντρα και τον γιο μου.
Σκοτώσατε τους μισούς άντρες της πόλης.
Κύριε Ρίτσαρντσον, θα περιμένετε έξω, παρακαλώ;
Μάλιστα, κύριε.
Τα χαρτιά δεν αποδεικνύουν τίποτα.
-Είναι τεκμήρια. -Για ποιο πράγμα;
Πέθαναν άντρες και ήσασταν υπεύθυνος.
Μπορούσατε να τους προστατέψετε.
Θα σας δώσω λίγη τροφή για σκέψη, κυρία Στάντον.
Ο άντρας σας, που τόσο υπεροπτικά με κατηγορείτε ότι σκότωσα,
ήταν το δεξί μου χέρι.
Ήταν επικεφαλής των εργασιών στο ορυχείο.
Αν έγιναν περικοπές ή δεν τηρήθηκαν τα μέτρα ασφαλείας,
πώς ξέρετε ότι δεν ήταν υπεύθυνος εκείνος;
Πώς ξέρετε ότι δεν ήταν υπεύθυνος για τον θάνατο του γιου σας;
Για όλους τους θανάτους;
Θέλετε να μαθευτεί αυτό;
Θέλετε να το μάθει όλη η πόλη;
Τι θα γίνει τότε;
Καλό απόγευμα, κυρία Στάντον.
-Καλημέρα, έφιπποι. -Καλημέρα, αστυνόμε.
Η μονάδα σας ψάχνει τη συμμορία Τόλιβερ;
-Ναι. Είμαστε από το Πάιν Σπρινγκς. -Το φαντάστηκα.
Δεν είχα δει ποτέ τόσα κόκκινα σακάκια σε τόσο λίγες μέρες.
Θα με ξάφνιαζε αν βρισκόταν ακόμη εδώ.
-Δεν είμαι τόσο σίγουρος. -Γιατί;
Βρήκαμε το άλογό του πριν 24 ώρες, σε ένα δάσος στα δυτικά.
-Πώς είστε σίγουροι ότι ήταν δικό του; -Αίμα.
-Τραυματίστηκε στην τελευταία ληστεία. -Το έμαθα.
Τι κάνετε εδώ πέρα, αφού το άλογο ήταν εκεί;
Ψάξαμε την περιοχή εξονυχιστικά, δεν βρήκαμε το παραμικρό.
Σκεφτήκαμε ότι το άφησε εκεί για να χάσουμε τα ίχνη του.
Πού ακριβώς ήταν;
Έξω από ένα χωριό ανθρακωρύχων, μια μέρα από δω.
Το λένε Κόουλ Βάλεϊ.
Πού πηγαίνεις;
Τι κάνεις εκεί;
-Συγγνώμη. Δεν ήθελα να σε τρομάξω. -Αρκετά σας φορτώθηκα.
Θα φύγεις; Χωρίς εμένα; Δηλαδή, χωρίς να με χαιρετήσεις;
Μόνο μέχρι να συνέλθω.
Να τακτοποιηθώ σε μια νέα ζωή.
Που να είσαι περήφανη να γίνεις μέρος της.
Ναθάνιελ, δεν ξέρεις πόσο σημαντικό είναι για μένα να το λες αυτό.
Συγγνώμη. Ήταν απρέπεια.
Δεν πειράζει. Ήταν γραφτό.
Προσπαθώ να θυμηθώ τι μου συνέβη. Είναι όλα θολά.
Έχασα μέρος της μνήμης μου μετά από...
τον πυρετό της μόλυνσης.
Η καλύβα που με βρήκες...
Πόσο μακριά είναι;
Λίγα χιλιόμετρα έξω από την πόλη.
Θα μου δείξεις τη γενική κατεύθυνση;
Άφησα ένα σακίδιο με τα πράγματά μου.
Έχω μια φωτογραφία της μάνας μου εκεί.
Τι γλυκό.
Φυσικά. Μπορείς να πάρεις το άλογό μου.
-Θα σου φτιάξω χάρτη. -Πολύ ευγενικό.
Να με περιμένεις.
Σύμφωνοι.
Ελίζαμπεθ, δουλεύεις πάρα πολύ.
Δασκάλα είμαι. Διορθώνω γραπτά
και περιμένω τον Ριπ να ξυπνήσει από τον πέμπτο υπνάκο.
Κοιμάται περισσότερο από κάθε άλλο ζώο που έχω δει.
Άλλωστε, θέλω να είμαι απασχολημένη.
Είδα πώς σε κοιτούσε.
Ο Τζακ θα γυρίσει. Είμαι σίγουρη.
-Οι δεσμοί της αγάπης δεν σπάνε εύκολα. -Μίλα πιο σιγά.
Και η αγάπη;
Ποιος μίλησε για αγάπη;
-Τον φίλησες; -Και βέβαια όχι.
Τον ξέρω πολύ λίγο
και το φιλί έρχεται μετά από το φλερτ.
Δεν χρειάζεται να τον ξέρεις καλά για ένα φιλί.
-Τι έχεις πάθει εσύ; -Τι εννοείς;
Άσε τα παιχνίδια. Τι είναι;
Αφού επιμένεις να μάθεις, είμαι ερωτευμένη.
Ερωτευμένη;
Τι είναι αυτά που λες;
Τον βρήκες στο δάσος και μιλάς για έρωτα;
-Ξέρω τι νιώθω στην καρδιά. -Αχ, Τζούλι.
Κανείς δεν του έδωσε ευκαιρίες.
Εγώ δεν θα του γυρίσω την πλάτη.
Δεν το πιστεύω. Ούτε καν τον ξέρεις.
-Δεν θέλεις να γίνω ευτυχισμένη; -Και βέβαια το θέλω.
-Μα είναι παράλογο. -Γιατί;
-Επειδή δεν είναι πλούσιος και μορφωμένος; -Όχι.
Έχει να κάνει με τον χαρακτήρα του.
Πάντα νομίζεις ότι είμαι ανόητη.
Θυμάσαι τον άντρα που σε έβαλα να ελέγξεις;
Τον Μπίλι Χάμιλτον;
Με είχε ξεγελάσει τελείως.
Ο Τζακ κι εγώ είχαμε διαφωνίες τότε,
και νόμιζα ότι μπορούσα να έχω ένα μέλλον μ' εκείνον.
Τελικά αποδείχτηκε ένας κοινός απατεώνας που έπαιζε με τα αισθήματά μου.
Δεν ενδιαφερόταν για μένα.
Ήθελε την οικογενειακή περιουσία.
Το μόνο που με νοιάζει είναι να μη σε ξεγελάσουν όπως εμένα.
Δεν έχουν όλοι καλές προθέσεις, Τζούλι.
Τι έπαθες;
Μάλλον δεν σου είπα όλη την ιστορία του Ναθάνιελ.
-Μην το κάνεις! -Πρέπει να το αναφέρουμε.
-Όχι, καθόλου. -Εγώ πάντως πρέπει.
Ήταν για τον αδελφό του. Δεν είχε επιλογή.
Ορφάνεψε πέντε χρονών, τον μεγάλωσε ο αδελφός του.
Τώρα θέλει μόνο να γίνει καλύτερος άνθρωπος
-και να μοιραστεί τη ζωή του με μένα. -Ακούς τι λες;
Τι ζωή θα έχεις; Αυτός είναι εγκληματίας!
Γι' αυτό δεν ήθελα να σου το πω!
Δεν τον καταλαβαίνεις όπως εγώ.
-Πώς μπορείς να μου το κάνεις αυτό; -Εγώ;
Εσύ έθεσες σε κίνδυνο όλη την πόλη.
Μην είσαι τόσο υπερβολική.
Έφυγε, Ελίζαμπεθ. Δεν θα πειράξει κανέναν.
Πρέπει να γράψω σημείωμα στον Ο'Ράιλι
και θα πάμε να μιλήσουμε στην Αμπιγκέιλ.
-Καλησπέρα, παιδιά. Τι θα πάρετε; -Ουίσκι για όλους.
Περαστικοί ή πάτε για δουλειά στο ορυχείο;
-Ορυχείο; -Ανθρακωρυχείο.
Μόνο αυτό έχει στην πόλη από δουλειές.
Ενδιαφέρον ακούγεται, αλλά είμαστε περαστικοί.
Ψάχνουμε έναν φίλο, ίσως πέρασε από δω.
Είμαι δήμαρχος και συνήθως ξέρω όλα τα σημαντικά νέα.
Λίγοι ξένοι έρχονται στο Κόουλ Βάλεϊ.
Χάρηκα για τη γνωριμία, κύριε δήμαρχε.
Πέρασε κάποιος που είχε ένα κυνηγετικό ατύχημα.
-Τραύμα από σφαίρα; -Έτσι νομίζω.
Βρέθηκε στο δάσος πολύ άρρωστος.
Πού είναι αυτός ο άντρας; Ίσως είναι ο φίλος μας.
Απ' ό,τι άκουσα, έμενε στο Καφέ της Αμπιγκέιλ,
ακριβώς απέναντι. Οι κυρίες τον φρόντισαν για να γιατρευτεί.
Ευχαριστούμε για τη βοήθεια, κύριε δήμαρχε.
Αλίμονο.
Αν πεινάτε, δοκιμάστε το βοδινό της Αμπιγκέιλ.
-Θα χαρείτε που σας το σύστησα. -Ευχαριστούμε.
Αν είναι δυνατόν, Τζούλι.
Δεν καταλαβαίνω γιατί κάνετε έτσι.
Χτυπήθηκε επειδή προστάτευε άλλους.
Αυτό σου είπε. Έχουμε μπλέξει.
-Δεν το ξέρουμε. -Πρέπει να βρούμε τον Πάτρικ.
-Καλησπέρα, κυρίες. -Καλησπέρα, κύριοι.
-Μπορούμε να σας βοηθήσουμε; -Ψάχνουμε έναν φίλο μας.
Μας είπαν ότι τον ξέρετε.
Αν λέτε τον Ναθάνιελ, έφυγε ήδη.
"Ναθάνιελ"; Το άκουσες, Τζο;
Πού πήγε;
Τζούλι, αν ξέρεις πού πήγε, πες τους τώρα αμέσως.
Χτυπήθηκε και μπήκε σε σκέψεις,
και δεν θέλει πια να ζει σαν εγκληματίας.
Πρέπει να αφήσεις ήσυχο τον αδερφό σου.
-Αδερφό; Ο Νέιτ δεν έχει αδερφό. -Τι;
Δέσε αυτές τις δύο και πήγαινέ τες πάνω.
Τζούλι. Μη, όχι!
-Αυτή θα μας πάει να τον βρούμε. -Όχι! Δεν μπορείτε!
-Είναι αδερφή μου. Πάρτε εμένα. -Ελίζαμπεθ!
Κόψ' το σε λουρίδες, δέσε τη μαγείρισσα. Θα πάρουμε τις αδερφές.
Λέτε να μιλήσει η κυρία Στάντον;
Λέτε να δώσει τον φάκελο στις αρχές;
Όχι όσο νομίζει ότι ο άντρας της ίσως ευθύνεται για όσα έγιναν.
-Μα δεν είναι αλήθεια. -Εκείνη δεν το ξέρει.
Αλλά...
Δεν θέλω να το διακινδυνεύσω.
Πάτρικ.
-Πληγώθηκες; -Η περηφάνια μου.
Ο Νέιτ Τόλιβερ. Κρυβόταν στο καφέ.
Τον ακολούθησα και μου έστησε ενέδρα.
Με έδεσε στο άλογο και το έδιωξε.
-Είναι καλά η Ελίζαμπεθ; -Δεν ξέρω.
-Τζακ, πρέπει να γυρίσουμε στην πόλη. -Ναι.
Νέιτ!
Το ήξερα ότι θα ερχόσασταν!
Βλέπω φέρατε και παρέα.
Δέστε τις μέσα.
Έθαψα τη λεία κάπου πίσω πριν αρρωστήσω.
Πιάστε φτυάρια.
-Ναθάνιελ, δεν καταλαβαίνω. -Μην του μιλάς.
Εσύ φιλάς τον καθένα που σε χαιρετάει και τώρα κρίνεις εμένα;
Δεν μας συμβαίνει αυτό.
Ναι, Τζούλι, συμβαίνει. Είναι αληθινό.
Καιρός να δεις τον κόσμο όπως είναι.
Λυπάμαι πολύ, Ελίζαμπεθ. Εγώ φταίω. Μας έβαλα σε κίνδυνο.
-Μάλλον θα πεθάνουμε εδώ. -Δεν έχουν λόγο να μας σκοτώσουν.
Μάλλον θα πάρουν τα λεφτά και θα φύγουν.
Ελίζαμπεθ;
-Ελίζαμπεθ! -Τζακ! Εδώ πάνω!
-Είσαι καλά; -Ναι, Τζακ, καλά είμαι.
Τις πήραν και πήγαν να βρουν τον Ναθάνιελ.
-Πού; -Δεν ξέρω.
Αλλά είναι αδίστακτοι.
Πού πήγατε βόλτα με τη Τζούλι;
Θα σου δείξω.
-Πρέπει να κάνουμε μια στάση πρώτα. -Να προσέχετε.
-Κύριε Γκάουεν; -Κύριε Γκάουεν;
Αστυνόμοι, τι μπορώ να κάνω για σας;
Θέλω να επιστρατεύσω τους άντρες σας.
Η συμμορία Τόλιβερ απήγαγε τις αδελφές Θάτσερ.
Έχει σχέση με τον άντρα που βρήκε στο δάσος;
-Ναι. -Λυπάμαι, αλλά δεν με αφορά.
-Τι εννοείτε; -Εννοώ
ότι δεν αφορά την εταιρεία.
Αν ήταν στην πόλη και απειλούσαν την περιουσία της εταιρείας,
ίσως να συμφωνούσα. Αλλά έχουν φύγει.
Όπως το βλέπω εγώ, οι κοπέλες έμπλεξαν μόνες τους.
Αν δεν υπάρχει κάτι άλλο, είμαι απασχολημένος.
Χρειαζόμαστε βοήθεια.
Νομίζω πως ξέρω πού θα βρούμε.
Μ' αρέσει η αδερφή σου.
Είναι σωστή κυρία.
Εσύ είσαι δασκάλα, σωστά;
Μ' αρέσουν κι οι δασκάλες.
-Άσ' την ήσυχη! -Γιατί, τι θα κάνεις;
Σε μισώ.
Τώρα μου πλήγωσες τα αισθήματα.
Η αδελφή μου έχει δεσμό με έφιππο
και θα έρθει να τη βρει.
Φύγε πριν ανακαλύψει ότι την πήρες.
Θέλεις να πάθω κακό.
Κι εγώ που νόμιζα ότι νοιάζεσαι για μένα.
-Μου ραγίζεις την καρδιά. -Νέιτ Τόλιβερ!
Βγες έξω με τους άντρες σου, με τα χέρια ψηλά!
Είναι τέσσερις!
-Όλοι οπλισμένοι! -Σκάσε!
Τι κάνουμε τώρα;
Μην κάνετε έτσι. Είναι μόνο ένας έφιππος. Δεν τα βγάζει πέρα μαζί μας.
Ελάτε!
Ελίζαμπεθ!
Έχω τη γυναίκα σου, έφιππε!
Οπότε δεν δέχομαι διαταγές από σένα.
Υπάρχουν δώδεκα έφιπποι στο δάσος,
με τις καραμπίνες στραμμένες πάνω σας.
-Νέιτ, είναι παντού. -Και λοιπόν;
Είναι έφιπποι αστυνομικοί.
Δεν θα πυροβολήσουν όσο κρατάμε τις γυναίκες.
Έχεις δίκιο, Νέιτ.
Ορίστε τι θα κάνουμε. Σιγά σιγά.
Θα βγάλω το όπλο μου και θα το ρίξω.
Θα αφήσεις τις γυναίκες και οι άντρες μου θα κάνουν το ίδιο.
Μόλις το κάνω, θα χάσω το ατού μου, οπότε...
Ξέχνα το.
Πες τους να ρίξουν τα όπλα τους αλλιώς πυροβολούμε.
Ρίξτε τα. Δεν έχουμε επιλογή.
-Είναι ψεύτικο. -Σωστά.
Έχει μαχαίρι!
-Τραυματίστηκες, Τζακ; -Όχι.
Δεν το πιστεύω ότι φάνηκα τόσο ανόητη.
Εκμεταλλεύτηκε την αθωότητα και την καλοσύνη σου.
Ήμουν ανόητη. Το κατάλαβα τώρα.
Δεν θα αφήσω ποτέ ξανά να με εκμεταλλευτούν έτσι.
Δόξα τω Θεώ, είμαστε καλά.
Και δόξα τω Θεώ που έστειλε τους έφιππους αστυνόμους.
Ναι.
Γύρισε πίσω για σένα.
Γύρισε πίσω για την πόλη. Είναι δουλειά του.
-Δεν ήταν υποχρεωμένος να γυρίσει. -Θα τους συνοδεύσει στη φυλακή
και μετά θα πάει στο καινούριο πόστο του.
Ευχαριστούμε, Τζακ.
Αυτό που κάνατε με τον Ο'Ράιλι ήταν πολύ γενναίο.
Πολλοί προσπαθούσαν να τους πιάσουν.
Είχαμε τύχη. Και καλή εκπαίδευση.
Το κόλπο με τα τραπεζομάντηλα δεν νομίζω να ήταν στην εκπαίδευση.
Τα άλογα με τα κόκκινα υφάσματα που τους περικύκλωσαν, αυτό ήταν έμπνευση.
Ζητάς όποιο πόστο θέλεις μετά από τέτοια σύλληψη.
Κάνε την καριέρα σου.
Χαίρομαι που το είδα αυτό
και που θα τους πάω στη δικαιοσύνη μαζί σου.
Είναι η τελευταία μου αποστολή.
Πήρα ένα μικρό σπιτάκι εδώ πάνω στα βουνά.
Θα ψαρεύω και θα κυνηγάω ως το τέλος της ζωής μου.
Ευχαριστώ και πάλι.
Σαμ;
Αν μπορούσες να γυρίσεις πίσω
και να ξαναρχίσεις, θα διάλεγες πάλι αυτή τη ζωή;
Στους δρόμους, χωρίς σπιτικό, χωρίς οικογένεια;
Δεν μπορούμε να γυρίσουμε πίσω. Δεν είναι μέσα στη συμφωνία.
Αυτό τον δρόμο διαλέξαμε, έτσι δεν είναι;
Ξέρεις, ήμουν στην κηδεία του πατέρα σου.
Θυμάμαι που σκεφτόμουν πως ήταν πράγματι πλούσιος.
Είχε μια καλή γυναίκα κι έναν καλό γιο που τον έκλαψαν και τον θυμούνται.
Είναι πραγματικός πλούτος.
Ήταν σπουδαίος πατέρας.
Ελπίζω όταν αφήσω την τελευταία μου πνοή
να υπάρχει κάποιος που να νιώθει έτσι για μένα.
Λοιπόν, πάμε.
-Με συγχωρείς για λίγο. -Πού πηγαίνεις;
-Νιώθεις καλύτερα; -Λιγάκι.
Θα έρθω σε λίγο.
Αμπιγκέιλ;
Τζακ.
Τζακ, βρήκα έναν φάκελο.
Δηλαδή δεν τον βρήκα, τον έκλεψα απ' το γραφείο του Γκάουεν.
Να σημειωθεί ότι δεν εγκρίνω την κλοπή.
Αλλά σε προσωπικό επίπεδο, εντυπωσιάστηκα.
Νομίζω πως αποδεικνύει ότι έγιναν περικοπές.
Δεν είναι σαφές ποιος έδωσε εντολή ούτε ποιος τις εφάρμοσε.
Ο μακαρίτης ο άντρας μου ίσως είχε κάποιο ρόλο.
Φοβάσαι ότι ήξερε περισσότερα απ' όσα νόμιζες;
Η αλήθεια πρέπει να μαθευτεί, όποια κι αν είναι.
Όλοι στην πόλη δικαιούνται να μάθουν τι συνέβη.
Θα πάω σε έναν ερευνητή στο Κέιπ Φούλερτον
και θα δούμε πού θα οδηγήσει.
-Ευχαριστώ, Τζακ. -Παρακαλώ.
Τζακ.
Όταν ήμουν εκεί έξω και σκεφτόμουν ότι κινδυνεύεις,
ότι ίσως βρίσκεσαι σε κίνδυνο και δεν είμαι κοντά σου....
Δεν μπορείς να βρίσκεσαι παντού. Μας έσωσες όλους.
Θέλω να ξέρεις ότι το μόνο που είχα στο μυαλό μου ήταν να έρθω κοντά σου.
Αλήθεια;
Είχα εστιάσει πολύ στη δουλειά μου.
Να κάνω αυτό που έχω μάθει, να πιάνω τους κακούς.
Κοίτα.
Δεν ξέρω τι θα γίνει μετά, ούτε πού θα είμαι αύριο,
αλλά δεν θέλω να μετανιώσω που δεν σου είπα τι σκεφτόμουν.
Τι ένιωθα.
Τι νιώθω.
Δεν μπορώ να φύγω χωρίς να σου πω...
-Ναι; -Σε νοιάζομαι.
Νοιάζομαι να είσαι ασφαλής.
Είμαι καλά.
Πρέπει να πάω αυτούς τους άντρες να δικαστούν.
Καταλαβαίνω.
-Πρέπει να συμπληρωθούν χαρτιά, αναφορές. -Βέβαια.
Οπότε...
Πρέπει να φύγω.
Το ξέρω.
-Θα σε δω σύντομα. -Ναι.
Θυμάσαι όταν ήμασταν μικρές
και φοβόμουν τα τέρατα κάτω απ' το κρεβάτι;
Το θυμάμαι καλά.
Συμφώνησα να ξενυχτήσω για να σε φυλάω.
Ένιωθα ασφαλής επειδή είχες υποσχεθεί να με προσέχεις.
Είμαι η μεγάλη σου αδελφή. Ήταν δουλειά μου να σε προσέχω.
Πάντα ένιωθα ασφαλής όταν ήσουν κοντά μου.
Ξέρεις πως μόλις κοιμήθηκες, κοιμήθηκα κι εγώ;
Αλήθεια;
Ναι, λογικό το βρίσκω.
Ήταν κουραστικές αυτές οι μέρες. Κοιμήσου τώρα.
Σ' ευχαριστώ που με πρόσεχες.
Έπρεπε να σ' ακούσω.
Ήμουν χαζή που πίστεψα αυτόν τον απαίσιο τύπο.
Όλοι κάνουμε λάθη.
-Ευχαριστώ που είσαι η μεγάλη μου αδελφή. -Ευχαριστώ που είσαι η μικρή μου αδελφή.
Θα ξενυχτήσεις να με φυλάς από τα τέρατα;
Θα το κάνω.
Νιώθω σαν να έζησα ολόκληρο χρόνο τις τελευταίες μέρες.
Ποτέ στη ζωή μου δεν έχω τρομάξει τόσο.
Αλλά ο φόβος μου ωχριά σε σύγκριση
με το πόσο ασφαλής ένιωθα στην αγκαλιά του Τζακ όταν ήρθε να με σώσει.
Κατάλαβα ότι μερικές φορές χρειαζόμαστε ήρωες στη ζωή μας.
Και μερικές φορές, για όσους αγαπάμε, πρέπει να γίνουμε ήρωες εμείς.
Υποτιτλισμός: Τατιάνα Ραπακούλια